Himmelblauer Bläuling
De Himmelblau Bloilig (Lysandra bellargus) isch e Summervogel.

Verbraitig
De Himmelbalu Bloilig lebt i Mittel- un Südeuropa, feelt aber z Süüdgriecheland und z Süüditalie. Er mag chalchhatlige Bode.

Uussie
De Himmelblau Bloilig isch e blaue Summervogel mit ere Spannwiiti vo 30 bis 35 mm. S Mandli het himelblaui Flügel mit eme wiisse Rand und emene dünne fiine schwaze Trennstrich. Au de Körper isch blau. Wiibli hend bruuni Flügel miteme liechte blaue Schimmer.

Jooreszyklus
D Aier wered im Mai und Juni ainzeln glait und d Raupe schlüffed noch zwoo bis drai Wuche. Nocheme Monet tüend si sich verpuppe. De Falter schlüüfft noch drai Wuche. Im Augste wered nomol Aier glait und di zwoot Raupegeneratio schlüfft im September. Si öberwintered und wered erst im Früelig uusgwachse und tüend sich denn verpuppe.

Raupe
D Raupe werd 16 mm lang, si isch hoorig und dunkelgrüe. Si isch uf Schmetterlingsblüetler (Faboideae) spezialisiert und fresst vor alem Schlössli (Hippocrepis comosa), Wald-Zist (Stachys sylvatica), Chronwicke (Coronilla) und Ginster (Genista)

Literatur 
 
 Manfred Koch: Wir bestimmen. Schmetterlinge. Band 1. Tagfalter Deutschlands. Neumann Verlag Radebeul 4. Auflage 1966

Weblink 

 www.lepiforum.de Taxonomie und Foti
 www.schmetterling-raupe.de
 Moths and Butterflies of Europe and North Africa (englisch)
 

Summervogel